## Statut Zavoda za školstvo Republike Hrvatske

### NN 139/2003 (3.9.2003.), Statut Zavoda za školstvo Republike Hrvatske

# ZAVOD ZA ŠKOLSTVO

2037

Na
temelju članka 14. Zakona o Zavodu za školstvo Republike Hrvatske (»Narodne
novine«, 153/02) Upravno vijeće Zavoda za školstvo Republike Hrvatske, na
sjednici održanoj 17. lipnja 2003. godine, donijelo je

## STATUT

### ZAVODA ZA ŠKOLSTVO REPUBLIKE HRVATSKE

I.
OPĆE ODREDBE

Članak
1.

Statutom
Zavoda za školstvo Republike Hrvatske (u dalj­njem tekstu: Zavod) pobliže se
uređuje naziv, sjedište, djelatnost, ustrojstvo Zavoda, ovlasti i način odlučivanja
pojedinih tijela te druga pitanja od značenja za obavljanje djelatnosti i
poslovanje Zavoda, sukladno Zakonu.

Članak 2.

Zavod je javna ustanova.

Članak 3.

Osnivač Zavoda je Republika Hrvatska.

Prava i dužnosti osnivača Zavoda obavlja Vlada
Republike Hrvatske.

Članak 4.

Zavod je pravna osoba.

Zavod je samostalan u obavljanju svoje djelatnosti i
u poslovanju sukladno Zakonu.

II. NAZIV, SJEDIŠTE, DJELATNOST

Naziv

Članak
5.

Naziv
Zavoda je Zavod za školstvo Republike Hrvatske.

Sjedište

Članak
6.

Sjedište
Zavoda je u Zagrebu, Badalićeva 24.

Pečat
i štambilj

Članak
7.

Zavod
ima pečat okruglog oblika promjera 30 mm, u kojemu je uz rub urezan naziv
Zavoda, i služi za redovno poslovanje Zavoda.

Zavod
ima pečat okruglog oblika promjera 38 mm, u kojemu je uz rub urezan naziv
Zavoda, a u sredini grb Republike Hrvat­ske, i služi za ovjeravanje javnih
isprava koje Zavod izdaje u obavljanju svoje djelatnosti.

Članak
8.

Zavod
ima štambilj pravokutnog oblika koji sadrži naziv Zavoda te prostor za
upisivanje evidencijskoga broja i datum primitka pismena.

Članak
9.

Broj pečata
i štambilja te način njihove uporabe uređuju se posebnom odlukom ravnatelja
Zavoda.

Za čuvanje
i pravilnu upotrebu pečata i štambilja odgovoran je ravnatelj Zavoda ili osoba
koju ravnatelj ovlasti.

Djelatnost

Članak
10.

Djelatnost
Zavoda je praćenje, unapređivanje i razvoj sustava odgoja i obrazovanja za
područje ranog (predškolskog), osnovnoškolskog i srednjoškolskog odgoja i
obrazovanja te školovanje djece hrvatskih građana u inozemstvu.

U obavljanju djelatnosti Zavod:

– utvrđuje i razvija kurikulum za pojedina područja
iz stavka 1. ovoga članka (izrađuje nastavne planove i programe, sudjeluje u
izradi obrazovnih standarda, utvrđuje metodologiju poučavanja i učenja, izrađuje
kataloge postignuća učenika, daje mišljenje o nastavnim planovima i programima
u postupku licenciranja odgojno-obrazovnih ustanova te obavlja druge poslove u
svezi s kurikulumom, u skladu sa Zakonom)

– pruža stručno-pedagošku pomoć odgajateljima, uči­te­lji­ma,
nastavnicima i stručnim suradnicima, prati i una­pređuje sustav njihove trajne
naobrazbe i napredovanja te obavlja pedagoški uvid u ostvarivanje nastavnoga
plana i programa

– izrađuje analize stanja te vodi akcijska i
primijenjena istraživanja u sustavu odgoja i obrazovanja

– ostvaruje zajedničke programe sa srodnim
ustanovama, nastavničkim fakultetima, visokim školama, udrugama i stručnja­cima
u zemlji i inozemstvu te obavlja informacijsko-dokumentacijsku i nakladničku
djelatnost

– obavlja druge poslove u sustavu odgoja i
obrazovanja, u skladu sa Zakonom.

III.
UNUTARNJE USTROJSTVO I RADNICI ZAVODA

Članak
11.

Ustrojbene
jedinice Zavoda jesu odjeli, podružnice i centri.

Odjeli

Članak
12.

Za izvršenje
poslova u obavljanju djelatnosti u Zavodu se ustrojavaju sljedeći odjeli:

– Odjel
za razvoj kurikuluma i istraživanja

– Odjel
za stručno-pedagošku pomoć i trajnu izobrazbu

– Odjel
za strukovno obrazovanje

– Odjel
za informacijsko-dokumentacijsku djelatnost (INDOK) i nakladništvo.

Članak
13.

Odjel
za razvoj kurikuluma i istraživanja:

–
organizira i vodi izradu kurikuluma, te prati i vrednuje nje­govo ostvarivanje

– utvrđuje
metodologiju izrade nastavnih planova i programa odgoja i obrazovanja (programa
rada s djecom predškolske dobi, osnovnih i srednjih škola te programa učeničkih
domova)

–
predlaže programe osnovnoškolskog i gimnazijskog obrazovanja te programe općeobrazovnih
predmeta u obrtničkim, strukovnim i umjetničkim školama

–
sudjeluje u izradi pedagoškoga standarda u djelatnosti odgoja i obrazovanja

– predlaže normative opreme školskoga prostora,
nastavnih programa i metodičkih centara

– organizira i vodi izradu kataloga postignuća učenika
u osnovnom i srednjem obrazovanju

– organizira, koordinira i sudjeluje u provođenju
akcijskih, razvojnih i drugih istraživanja radi unapređenja odgojno-obrazovne
djelatnosti

– podržava i sudjeluje u provedbi pedagoških
inovacija, razmjeni stručnjaka i znanja u cilju unapređivanja metodologija poučavanja
i učenja

– utvrđuje metodologiju praćenja i vrednovanja metodičke
dokumentacije za predškolski odgoj, osnovnu i srednju školu

– obavlja druge poslove sukladno Pravilniku o
unutarnjem ustrojstvu i sistematizaciji radnih mjesta.

Odjel za stručno-pedagošku pomoć i trajnu izobrazbu:

– pruža stručno-pedagošku pomoć prosvjetnim
djelatnicima u predškolskim ustanovama, osnovnim školama i gimnazijama te
prosvjetnim djelatnicima općeobrazovnih nastavnih područja u ostalim srednjim školama

– prati i unapređuje sustav trajne izobrazbe
prosvjetnih djelatnika u predškolskim ustanovama, osnovnim školama i gimnazijama
te prosvjetnih djelatnika općeobrazovnih nastavnih podr­­učja u ostalim
srednjim školama

– razvija sustav napredovanja prosvjetnih djelatnika
u predškolskim ustanovama, osnovnim školama i gimnazijama te prosvjetnih
djelatnika općeobrazovnih nastavnih područja u ostalim srednjim školama

– izrađuje instrumente praćenja i vrednovanja uspješnosti
ostvarivanja plana i programa u predškolskim ustanovama, osnovnim školama i
gimnazijama te u općeobrazovnim nastavnim područjima ostalih srednjih škola

– programski usmjerava provođenje stručno-pedagoškog
uvida i nadzora u predškolskim ustanovama, osnovnim školama i gimnazijama te u
općeobrazovnim nastavnim područjima ostalih srednjih škola

– prati i unapređuje rad vježbaonica i metodičkih
središta u suradnji s nastavničkim fakultetima

– prati i vrednuje metodičku dokumentaciju za predškolski
odgoj, osnovnu školu, gimnaziju i općeobrazovne predmete u ostalim srednjim školama

– obavlja druge poslove sukladno Pravilniku o
unutarnjem ustrojstvu i sistematizaciji radnih mjesta.

Odjel za strukovno obrazovanje:

–
organizira i vodi izradu obrazovnih programa strukovnoga i umjetničkoga
obrazovanja

–
predlaže organizaciju izvođenja obrazovnih programa u obrtničkim, strukovnim i
umjetničkim školama

– prati
i vrednuje ostvarivanje programa strukovnog i umjetničkog školstva

–
sudjeluje u izradi pedagoškoga standarda i normativa opreme školskoga prostora
te nastavnih programa u strukovnom i umjetničkom školstvu

– prati
i vrednuje metodičku dokumentaciju za strukovno i umjetničko obrazovanje

– predlaže mrežu i opremanje stručno-metodičkih
centara za strukovne škole

– uspostavlja i unapređuje sustav stručno-pedagoške
pomoći u strukovnim i umjetničkim školama

– prati i unapređuje sustav trajne izobrazbe i
napredovanja prosvjetnih djelatnika strukovnih i umjetničkih nastavnih pod­ručja

– obavlja stručno-pedagoški uvid i nadzor u
ostvarivanje nas­tavnoga plana i programa u strukovnim i umjetničkim školama

– obavlja druge poslove sukladno Pravilniku o
unutarnjem ustrojstvu i sistematizaciji radnih mjesta.

Odjel za informacijsko-dokumentacijsku djelatnost:

– potiče i unapređuje informacijsko-dokumentacijsku
djelatnost odgojno-obrazovnih ustanova

– obavlja informacijsko-dokumentacijsku djelatnost u
okviru ostvarivanja programa rada Zavoda

– obavlja izdavačku djelatnost u skladu s programom
rada Zavoda

– izrađuje godišnje analize stanja u školstvu,
obavlja druge poslove iz svoga djelokruga za potrebe državnih tijela, stručnih
organizacija, ustanova, drugih pravnih i fizičkih osoba te gospodarskih
subjekata

– vodi bazu podataka o stažiranju i stručnim ispitima
pripravnika

– vodi bazu podataka unaprijeđenih prosvjetnih
djelatnika

– koordinira program stručnog usavršavanja
prosvjetnih dje­latnika te objavljuje katalog stručnog usavršavanja

– koordinira program državnih natjecanja, susreta i
smotri te objavljuje vjesnik s programom natjecanja, susreta i smotri učenika

– pruža usluge lektoriranja ostalim odjelima

– arhivira i prikuplja knjižni fond Zavoda za školstvo
te pri­kuplja službene publikacije

– pruža usluge usmenog i pismenog prevođenja na
svjetske jezike

– obavlja druge poslove sukladno Pravilniku o
unutarnjem ustrojstvu i sistematizaciji radnih mjesta.

Podružnice

Članak
14.

Zavod
ima podružnice u Zagrebu, Splitu, Rijeci i Osijeku.

Podružnica
nije pravna osoba te djelatnošću i poslovanjem podružnica prava i obveze stječe
Zavod.

Podružnice se osnivaju radi obavljanja djelatnosti,
odnosno dijela djelatnosti Zavoda na određenom području Republike Hrvatske.

Djelatnost podružnice je praćenje, unapređivanje i
razvoj sustava odgoja i obrazovanja za područje ranog (predškolskog), osnovnoškolskog
i srednjoškolskog odgoja i obrazovanja te školovanje djece hrvatskih građana u
inozemstvu.

U obavljanju djelatnosti podružnica Zavoda:

– pruža neposrednu stručno-pedagošku pomoć
odgajateljima i stručnim suradnicima, učiteljima i nastavnicima te ravnateljima
predškolskih ustanova, osnovnih i srednjih škola

– provodi pedagoško-instruktivni uvid u kvalitetu
ostvarivanja programa rada odgajatelja i stručnih suradnika, učitelja i
nastavnika te programa rada ravnatelja predškolskih ustanova, osnovnih i
srednjih škola

– provodi pedagoško-instruktivne uvide u ostvarivanje
cilja i zadataka odgojnoga rada u predškolskim ustanovama, nastavnih planova i
programa osnovnih i srednjih škola te ustanova za obrazovanje odraslih

– organizira, provodi i ostvaruje programe trajne
izobrazbe, odnosno stručnoga i pedagoškog usavršavanja odgajatelja i stručnih
suradnika, učitelja i nastavnika te ravnatelja predškolskih ustanova, osnovnih
i srednjih škola

– organizira stažiranja pripravnika, provodi stručne
ispite i obavlja poslove glede napredovanja stručnih suradnika, odgajatelja, učitelja
i nastavnika u predškolskim ustanovama, osnovnim i srednjim školama

– surađuje s odsjecima za prosvjetu, kulturu,
informiranje, šport i tehničku kulturu ureda državne uprave u županijama i
upravnim odjelima za društvene djelatnosti u županijama radi ostvarivanja
programa zajedničkih aktivnosti

– surađuje s visokim učilištima radi ostvarivanja
programa stručnog i metodičkog usavršavanja prosvjetnih djelatnika.

Članak 15.

Naziv podružnice Zavoda u Zagrebu je Zavod za školstvo
Republike Hrvatske, Podružnica Zagreb.

Sjedište podružnice je u Zagrebu, Badalićeva 24.

Podružnica u Zagrebu obavlja djelatnost za županije:
Zagre­bačku, Krapinsko-zagorsku, Sisačko-moslavačku, Karlo­vač­ku, Varaždinsku,
Koprivničko-križevačku, Bjelovarsko-bilogorsku, Međimursku i Grad Zagreb.

Članak 16.

Naziv podružnice Zavoda u Splitu je Zavod za školstvo
Republike Hrvatske, Podružnica Split.

Sjedište podružnice je u Splitu, Tolstojeva 32.

Podružnica u Splitu obavlja djelatnost za županije:
Zadarsku, Šibensko-kninsku, Splitsko-dalmatinsku i Dubrovačko-neretvansku.

Članak 17.

Naziv podružnice u Rijeci je Zavod za školstvo
Republike Hrvatske, Podružnica Rijeka.

Sjedište podružnice je u Rijeci, Trpimirova 4.

Podružnica u Rijeci obavlja djelatnost za županije:
Primorsko-goransku, Ličko-senjsku i Istarsku.

Članak 18.

Naziv podružnice u Osijeku je Zavod za školstvo Republike
Hrvatske, Podružnica Osijek.

Sjedište podružnice je u Osijeku, Strossmayerova 4.

Podružnica u Osijeku obavlja djelatnost za županije:
Virovi­tič­ko-podravsku, Požeško-slavonsku, Brodsko-posavsku, Osječ­ko-baranjsku
i Vukovarsko-srijemsku.

Članak
19.

Radom
podružnice rukovodi predstojnik.

Centri

Članak
20.

Centri
u Zavodu osnivaju se radi obavljanja određenoga dijela poslovanja Zavoda ili
radi provedbe određenoga projekta.

Centar za međunarodnu suradnju:

– osigurava mehanizme povezivanja s međunarodnim
obrazovnim institucijama istog profila, u smislu podrške provođenja nacionalne
reforme obrazovanja

– izučava i analizira različite dokumente međunarodnih
institucija radi iznalaženja mogućnosti usklađivanja s hrvatskim
odgojno-obrazovnim sustavom

– podržava provedbu pedagoških inovacija, razmjenu
struč­njaka, znanja i pedagoških materijala u skladu sa standardima međunarodnih
obrazovnih programa i inicijativa

– pruža podršku hrvatskom obrazovnom sustavu u integracijama
s europskim obrazovnim sustavima u procesu stabilizacije i pridruživanja EU te
inicijativama Pakta o stabilnosti jugoistočne Europe i drugih međunarodnih
sporazuma i obveza

– stimulira i promiče interes šire stručne javnosti i
sudionika za praćenje inozemnih obrazovnih trendova

– koordinira međunarodne projekte u obrazovanju s
tijelima državne uprave i ostalim nevladinim i znanstvenim institucijama i
udrugama

– koordinira sudjelovanje Zavoda na međunarodnim
istra­živačkim projektima te promiče razvoj multikulturalnog odgoja i
obrazovanja

– surađuje s međunarodnim obrazovnim institucijama.

Centar za obrazovanje odraslih:

– predlaže metodologiju izrade posebnih osnovnoškolskih
obrazovnih programa za funkcionalno obrazovanje odraslih i srednjoškolskih
programa obrazovanja odraslih

– sudjeluje u izradi srednjoškolskih programa
obrazovanja odraslih u suradnji sa socijalnim partnerima (Hrvatski zavod za
zapošljavanje, komore, udruge poslodavaca, strukovni sindikati) i nadležnim
resornim ministarstvima

– organizira i vodi izradu posebnih osnovnoškolskih
obrazovnih programa za funkcionalno obrazovanje odraslih u suradnji sa
socijalnim partnerima i Ministarstvom rada i socijalne skrbi

– prati
i unapređuje sustav trajne andragoške izobrazbe prosvjetnih djelatnika u
sustavu obrazovanja odraslih

– surađuje
s ostalim andragoškim institucijama i ustanovama.

Radnici

Članak
21.

Stručne
poslove u Zavodu obavljaju savjetnici i viši savjetnici.

Za
savjetnika, odnosno višeg savjetnika, može biti izabrana osoba koja, osim općih
i Zakonom propisanih uvjeta, ispunjava i uvjete znanja jednog stranog jezika i
osnovne informatičke pismenosti.

Radnim
iskustvom, kao uvjetom za izbor savjetnika i višeg savjetnika, u smislu Zakona
smatra se radno iskustvo na poslovima odgoja i obrazovanja u odgojno-obrazovnim
ustanovama u trajanju propisanom Zakonom.

Odgovarajućim
studijem, kao uvjetom za izbor savjetnika i višeg savjetnika, u smislu Zakona
smatra se dodiplomski studij za stjecanje visoke stručne spreme na visokim učilištima
nastav­ničkog smjera ili drugim visokim učilištima uz završeno pedagoško,
psihološko i metodičko obrazovanje, sukladno Pravilniku o unutarnjoj
organizaciji i sistematizaciji radnih mjesta.

Članak
22.

Savjetnici
i viši savjetnici biraju se na temelju javnoga natje­čaja.

Javni
natječaj objavljuje se u »Narodnim novinama«, a po potrebi u drugim dnevnim
tiskovinama.

Natječaj
obvezno sadrži naziv radnog mjesta, broj izvrši­telja, uvjete koje kandidat
mora ispunjavati, dokaze o ispunjavanju traže­nih uvjeta, rok za prijavu na
natječaj i rok u kojem će kandidati biti obaviješteni o ishodu natječaja.

Odluku
o izboru kandidata za savjetnika odnosno višeg savjetnika donosi ravnatelj.

IV.
UPRAVLJANJE ZAVODOM

Upravno
vijeće

Članak
23.

Zavodom
upravlja Upravno vijeće.

Upravno
vijeće ima predsjednika i osam članova.

Članak
24.

Predsjednik
i članovi Upravnog vijeća Zavoda imenuju se iz reda istaknutih znanstvenika i
stručnjaka iz područja odgoja i obrazovanja. Po jedan član Upravnog vijeća je
iz djelatnosti predškolskog, osnovnoškolskog i srednjoškolskog odgoja i
obrazovanja i visokog školstva, te iz Obrtničke komore i Gospodarske komore.
Jedan je član Upravnog vijeća predstavnik nastavničkih fakulteta, a dva su iz
reda radnika Zavoda.

Predsjednika i članove Upravnog vijeća Zavoda imenuje
i razrješuje Vlada Republike Hrvatske na prijedlog ministra prosvjete i športa.

Članovi Upravnog vijeća imenuju se na vrijeme od četiri
godine i mogu biti ponovno imenovani.

Članak 25.

Član Upravnog vijeća može sam zatražiti razrješenje.

Članove Upravnog vijeća osnivač može opozvati i
imenovati nove članove.

Članak 26.

Ako se iz bilo kojeg razloga smanji broj članova
Upravnog vijeća, Vlada Republike Hrvatske na prijedlog ministra prosvjete i športa
imenuje novog člana.

Mandat
novoimenovanog člana Upravnog vijeća traje do isteka mandata na koji je bio
imenovan raniji član.

Na
dopunsko imenovanje članova Upravnog vijeća, primjenjuju se odredbe članka 24.,
stavak 1. i 2. ovoga Statuta.

Upravno
vijeće dužno je izvijestiti osnivača o potrebi imenovanja novoga člana u roku
od 8 dana od dana saznanja.

Članak
27.

Upravno
vijeće Zavoda:

–
donosi statut Zavoda uz suglasnost Vlade Republike Hrvat­ske

–
donosi opće akte Zavoda, osim akata za koje je zakonom propisano da ih donosi
ravnatelj

– donosi program rada, utvrđuje plan razvoja te
usvaja godišnje izvješće o radu i poslovanju Zavoda

– donosi financijski plan i usvaja godišnje izvješće
o financijskom poslovanju Zavoda

– odlučuje o stjecanju, opterećivanju i otuđivanju
nekretnina i pokretne imovine Zavoda u skladu s ovim statutom

– odlučuje o raspoređivanju dobiti Zavoda

– imenuje i razrješava ravnatelja Zavoda, zamjenika
ravnatelja, pomoćnike ravnatelja i tajnika Zavoda

– kao tijelo drugog stupnja odlučuje o pravima
radnika iz radnog odnosa i u svezi s radom

– odlučuje o drugim pitanjima rada i poslovanja
Zavoda u skladu sa zakonom, statutom i drugim općima aktima Zavoda.

Članak 28.

O pitanjima iz svoje nadležnosti članovi Upravnog
vijeća odlučuju na sjednicama.

Sjednice Upravnog vijeća saziva i njima predsjedava
pred­sjednik Upravnog vijeća.

Upravno vijeće odlučuje javnim glasovanjem, i to većinom
glasova ukupnog broja članova.

Na sjednicama Upravnog vijeća vodi se zapisnik.

Način rada Upravnog vijeća pobliže se uređuje
poslovnikom o radu Upravnog vijeća.

Članak 29.

Upravno vijeće može osnivati stalna ili povremena
stručna tijela za obavljanje poslova određenih zakonom, za proučavanje
pojedinih pitanja ili pripremanje pojedinih akata.

Tijela iz stavka 1. ovoga članka osnivaju se odlukom
Uprav­nog vijeća kojom se utvrđuje sastav tijela, zadaće, način rada i dr.

Članak 30.

Članovi stalnih stručnih tijela imenuju se na vrijeme
od četiri godine ako zakonom nije drugačije određeno.

Članovi
povremenih stručnih tijela imenuju se na vrijeme koje je potrebno za obavljanje
određene zadaće.

Članovi
stalnih i povremenih stručnih tijela imenuju se iz reda radnika Zavoda.

Ako je
zakonom propisan sastav tijela koji se ne može osigurati iz reda radnika Zavoda
ili kada je to prema naravi zadaće potrebno, za člana stalnog ili povremenog
stručnog tijela može se imenovati i osoba izvan Zavoda.

Upravno
vijeće može opozvati stalna, odnosno povremena stručna tijela, odnosno može
opozvati pojedinog člana tijela.

Ravnatelj

Članak
31.

Voditelj
Zavoda je ravnatelj.

Ravnatelj
vodi stručni i znanstveni rad Zavoda i odgovoran je za stručni i istraživački
rad Zavoda.

Ravnatelj
je odgovoran za zakonitost rada Zavoda.

Članak
32.

Ravnatelj
Zavoda:

– vodi
rad i poslovanje Zavoda

–
predstavlja i zastupa Zavod u svim postupcima pred sudovima, upravnim i drugim
državnim tijelima, pravnim osobama s javnim ovlastima te drugim osobama

– poduzima sve pravne radnje u ime i za račun Zavoda

– predlaže Upravnom vijeću program rada, plan razvoja
i financijski plan Zavoda

– podnosi Upravnom vijeću godišnje izvješće i izvješće
o financijskom poslovanju

– predlaže Upravnom vijeću donošenje odnosno izmjene
i dopune općih akata odnosno statuta

– predlaže Upravnom vijeću imenovanje i razrješenje
zamjenika i pomoćnika ravnatelja te tajnika Zavoda

– sudjeluje u radu Upravnog vijeća bez prava odlučivanja

– kao tijelo prvog stupnja, sklapa ugovore o radu i
odlučuje o pravima radnika iz radnog odnosa i u svezi s radom

– bira vanjske suradnike iz reda znanstvenika i stručnjaka
za obavljanje pojedinih poslova u svezi s djelatnošću i poslovanjem Zavoda

– obavlja druge poslove u skladu sa zakonom i ovim
Statutom.

Članak
33.

Ravnatelj
može, u granicama svojih ovlasti, pisanom puno­moći ovlastiti drugu osobu u
Zavodu ili izvan Zavoda za zastupanje Zavoda u pravnom prometu.

Članak
34.

Ravnatelj
ne može bez posebne ovlasti Upravnog vijeća nastupati kao druga ugovorna strana
i s ustanovom sklapati ugovore u svoje ime i za svoj račun, u svoje ime i za račun
drugih osoba, ili u ime i za račun drugih osoba.

Članak
35.

Za
ravnatelja Zavoda može biti imenovana osoba koja ispunjava uvjete za višeg
savjetnika prema odredbama Zakona i ovoga Statuta.

Ravnatelja
imenuje i razrješava Upravno vijeće Zavoda.

Ravnatelj
Zavoda imenuje se na vrijeme od četiri godine i može biti ponovno imenovan.

Članak
36.

Ravnatelj
Zavoda imenuje se na temelju javnog natječaja.

Odluku
o raspisivanju javnog natječaja donosi Upravno vijeće najmanje tri mjeseca
prije isteka mandata koji je u tijeku.

Natječaj
se objavljuje u »Narodnim novinama«.

Sadržaj
natječaja mora biti sukladan zakonu i ovome Statutu.

Članak
37.

Ako se
na raspisani natječaj nitko ne prijavi ili nitko od prijavljenih kandidata ne
bude izabran, natječaj će se ponoviti.

Do
imenovanja ravnatelja temeljem ponovnog natječaja, Up­rav­no vijeće imenovat će
vršitelja dužnosti ravnatelja, ali najduže do godinu dana.

Članak
38.

Ravnatelj
može osnivati stručna tijela za izradu nacrta pojedinih akata ili za izradu
prijedloga rješenja iz svojega djelokruga.

Članak
39.

U slučajevima
i po postupku propisanom zakonom, ravnatelj može biti razriješen i prije isteka
mandata na koji je imenovan.

Ravnatelj
može sam zatražiti da ga se razriješi prije isteka mandata.

U slučaju
razrješenja ravnatelja prije isteka mandata, Upravno vijeće imenovat će vršitelja
dužnosti ravnatelja, i u roku od 30 dana raspisati natječaj za imenovanje
ravnatelja.

Zamjenik
ravnatelja

Članak
40.

Zamjenik
ravnatelja zamjenjuje ravnatelja u njegovoj odsutnosti i obavlja druge poslove
sukladno ovlaštenju ravnatelja Zavoda.

Članak
41.

Zamjenika
ravnatelja imenuje i razrješuje Upravno vijeće na prijedlog ravnatelja, iz reda
viših savjetnika u Zavodu.

Pomoćnici ravnatelja

Članak 42.

Ravnatelj Zavoda ima pomoćnike.

Pomoćnici ravnatelja ujedno su i voditelji Odjela
Zavoda.

Članak 43.

Pomoćnika ravnatelja imenuje i razrješuje Upravno
vijeće, na prijedlog ravnatelja, iz reda viših savjetnika u Zavodu.

Predstojnici podružnica

Članak 44.

Predstojnik vodi i organizira djelatnost i poslovanje
podružnice.

Članak 45.

Predstojnika podružnice imenuje i razrješuje Upravno
vijeće, na prijedlog ravnatelja Zavoda, iz reda viših savjetnika u Zavodu.

Tajnik Zavoda

Članak 46.

Zavod ima tajnika.

Poslovi i radne zadaće tajnika pobliže se uređuju
Pravilnikom o unutarnjem ustroju i sistematizaciji radnih mjesta Zavoda.

Članak
47.

Za
tajnika Zavoda može biti imenovana osoba koja ima visoku stručnu spremu –
pravni fakultet i najmanje pet godina radnog iskustva.

Tajnika
Zavoda imenuje Upravno vijeće na prijedlog ravnatelja.

Stručno
vijeće

Članak
48.

Stručno
vijeće je kolegijalno stručno tijelo Zavoda.

Stručno
vijeće:

– raspravlja i odlučuje o stručnim pitanjima rada
Zavoda sukladno Zakonu, Statutu i drugim općim aktima Zavoda

– daje Upravnom vijeću i ravnatelju mišljenja i
prijedloge glede organizacije rada i uvjeta za razvitak djelatnosti Zavoda.

Članak 49.

Stručno vijeće čine ravnatelj, zamjenik ravnatelja,
pomoćnici ravnatelja i predstojnici podružnica.

Stručnom vijeću predsjedava ravnatelj Zavoda.

Vijeće savjetnika

Članak 50.

Vijeće savjetnika stručno je tijelo koje se osniva u
odjelima i podružnicama.

Vijeće savjetnika odjela odnosno podružnice čine
savjetnici i viši savjetnici i stručni djelatnici.

Vijećem savjetnika rukovodi voditelj odjela odnosno
podružnice.

Način rada i odlučivanja Vijeća savjetnika Zavoda uređuje
se poslovnikom o radu vijeća savjetnika.

Do donošenja poslovnika iz prethodnog stavka ovoga članka,
na način rada i odlučivanja Vijeća savjetnika primjenjuje se poslovnik o radu
Upravnog vijeća.

Članak 51.

Vijeće savjetnika Zavoda raspravlja i daje mišljenja
i prijed­loge ravnatelju Zavoda o pitanjima unapređivanja i razvoja sustava
odgoja i obrazovanja za područje ranog (predškolskog), osnov­noškolskog i
srednjoškolskog odgoja i obrazovanja, školovanja djece hrvatskih građana u
inozemstvu te iz područja istraživanja i obrazovanja odraslih u okviru poslova
odjela odnosno podružnice.

Imovina Zavoda

Članak 52.

Imovinu Zavoda čine sredstva za rad pribavljena od
osniva­ča, stečena pružanjem usluga ili pribavljena iz drugih izvora u skladu s
odredbama ovoga Statuta.

O imovini Zavoda dužni su skrbiti svi radnici Zavoda.

Članak 53.

Ugovore o nabavi sredstava potrebnih za obavljanje
djelatnosti Zavod ne može sklapati prije nego se za tu svrhu osiguraju potrebna
financijska sredstva, u skladu sa zakonom.

Članak 54.

Ravnatelj Zavoda odlučuje o stjecanju, opterećivanju
ili otu­đi­vanju nekretnina i druge imovine Zavoda u slučajevima kada pojedinačna
vrijednost ne prelazi iznos od 200.000,00 kuna.

Ravnatelj Zavoda, uz prethodnu suglasnost Upravnog
vijeća, odlučuje o stjecanju, opterećivanju ili otuđivanju nekretnina i druge
imovine Zavoda u slučajevima kada pojedinačna vrijednost ne prelazi iznos od
500.000,00 kuna.

Za stjecanje, opterećivanje ili otuđivanje nekretnina
i druge imovine Zavoda čija pojedinačna vrijednost prelazi iznos iz prethodnog
stavka ovoga članka, potrebna je prethodna suglasnost Vlade Republike Hrvatske.

Članak 55.

Dobit Zavoda utvrđuje se financijskim izvješćem na
kraju financijske godine.

O raspoređivanju ostvarene dobiti odlučuje Upravno
vijeće.

Ostvarena dobit može se koristiti samo za razvoj i
unapre­đenje djelatnosti Zavoda.

Članak 56.

Zavod odgovara za svoje obveze cijelom svojom
imovinom.

Osnivač Zavoda solidarno i neograničeno odgovara za
obveze Zavoda.

Javnost rada

Članak 57.

Rad Zavoda je javan.

Zavod će obavještavati javnost o obavljanju
djelatnosti ili dijela djelatnosti:

– putem sredstava javnog priopćavanja

– održavanjem stručnih skupova i savjetovanja

– izdavanjem publikacija

– na drugi primjeren način.

Članak 58.

Zavod je dužan s obzirom na karakter svoje
djelatnosti, pravodobno i na pogodan način obavještavati građane, pravne osobe
i druge korisnike o uvjetima i načinu davanja svojih usluga i obavljanju
djelatnosti za koju je osnovan.

Zavod je dužan u primjerenom roku dati svakom građaninu,
pravnoj osobi i drugom korisniku, na njihov zahtjev, obavještenje o uvjetima i
načinu pružanja svojih usluga i obavljanju poslova za koje je osnovan, te dati
potrebne podatke i upute.

Podatke i obavijesti o radu i poslovanju Zavoda daje
ravnatelj ili osoba koju on za to ovlasti.

Članak 59.

O uvjetima i načinu rada Zavoda, Upravno vijeće i
ravnatelj izvješćuju radnike:

– objavljivanjem općih akata

– objavljivanjem odluka i zaključaka

– na drugi primjeren način.

Članak 60.

Upravno vijeće i ravnatelj dužni su u okviru svojih
ovlasti davati mjerodavnim tijelima, na njihov zahtjev, određene podat­ke.

Članak 61.

Za javnost rada Zavoda odgovorni su Upravno vijeće i
ravnatelj.

Poslovna
tajna

Članak
62.

Poslovnom
tajnom smatraju se:

– podaci i isprave koji su zakonom ili drugim
propisom određeni kao poslovna tajna

– podaci i isprave čije bi
priopćavanje neovlaštenoj osobi štetilo radu, interesima i ugledu Zavoda

– podaci i isprave koje
ravnatelj Zavoda proglasi poslovnom tajnom.

Članak 63.

Podatke i isprave koji se
smatraju poslovnom tajnom dužni su čuvati svi radnici Zavoda, bez obzira na
koji su način saznali za te podatke i isprave.

Čuvanje poslovne tajne
obvezuje radnike i nakon prestanka rada u Zavodu.

Neovlašteno otkrivanje
poslovne tajne predstavlja težu povredu radne obveze i može biti razlogom za
otkazivanje ugovora o radu.

Članak 64.

Ne smatra se povredom čuvanja
poslovne tajne priopćavanje podataka ili isprava koje se smatraju poslovnom
tajnom ako se ti podaci i isprave priopćavaju osobama ili tijelima kojima se
mogu ili moraju priopćiti na temelju propisa ili ovlaštenja koja proizlaze iz
funkcije koju oni obavljaju.

Zaštita okoliša

Članak 65.

Radnici Zavoda imaju pravo i
obvezu osigurati uvjete za čuvanje i razvitak prirodnih i radom stvorenih
vrijednosti okoliša te sprečavati i otklanjati štetne posljedice koje zagađivanjem
zraka, tla i vode, bukom ili na drugi način ugrožavaju te vrijednosti ili
dovode u opasnost život i zdravlje ljudi.

Zaštita okoliša podrazumijeva
zajedničko djelovanje svih radnika Zavoda.

Članak 66.

Programi rada Zavoda u zaštiti okoliša sastavni su
dio programa rada i razvoja Zavoda.

Opći i pojedinačni akti Zavoda

Članak 67.

Opći akti Zavoda jesu:

– statut

– pravilnici

– poslovnici

– odluke kojima se na općenit način uređuju odnosi u
Zavodu.

Članak 68.

Opće akte, ovlaštena tijela donose u svezi s:

–  izvršenjem zakonskih,
podzakonskih i drugih propisa

–  izvršenjem odredbi ovoga Statuta

–  uređivanjem odnosa u Zavodu.

Članak
69.

Inicijativu
za donošenje općih akata ili njihovu izmjenu i dopunu može dati svaki radnik
Zavoda.

Članak 70.

Opći akti objavljuju se na oglasnim pločama u sjedištu
Zavoda i podružnicama.

Članak 71.

Opći akti u pravilu stupanju na snagu osmog dana od
dana objave na oglasnoj ploči Zavoda.

Opći akti primjenjuju se s danom njihova stupanja na
snagu ako aktom nije određen neki drugi dan početka primjene.

Statut i opći akti ne mogu imati povratno djelovanje.

Članak 72.

Opći akti Zavoda, osim Statuta, jesu:

– Pravilnik o radu

– Pravilnik o unutarnjem ustrojstvu i sistematizaciji
radnih mjesta

– Pravilnik o plaćama

– Pravilnik o zaštiti na radu

– Pravilnik o zaštiti od požara

– Pravilnik o unutarnjem nadzoru

– drugi opći akti.

Članak 73.

Autentično tumačenje općih akata daje tijelo koje je
akt donijelo.

Članak 74.

Zavod osigurava uvid u opće akte svakom radniku, na
njegov zahtjev.

Zavod osigurava korisnicima usluga, na njihov
zahtjev, uvid u opće akte kojima se uređuju pitanja u svezi s pružanjem usluga.

Članak 75.

Pojedinačne akte kojima se uređuju pojedina pitanja i
prava radnika donosi Upravno vijeće ili ravnatelj.

Članak 76.

Na sjednicama kolegijalnih tijela vodi se zapisnik.

Zapisnik ima obilježje isprave kojom se potvrđuje rad
i način rada pojedinog tijela iz stavka 1. ovoga članka.

Zapisnik mora sadržavati osnovne podatke o radu
tijela na sjednici. U zapisnik se unose podaci o nazočnim i odsutnim članovima
tijela i drugim osobama, dnevni red, odluke i zaključci, način odlučivanja,
mjesto i vrijeme održavanja sjednice.

Zapisnik potpisuju predsjedavajući sjednice i zapisničar.

Prijelazne i zavrŠne odredbe

Članak
77.

Opći
akti Zavoda donijet će se u roku od 30 dana od dana donošenja ovoga Statuta.

Članak
78.

Temeljem
ovoga Statuta, Pravilnika o radu i Pravilnika o unutarnjem ustrojstvu i
sistematizaciji radnih mjesta, službenicima i namještenicima Zavoda za unapređenje
školstva koji ispu­njavaju uvjete utvrđene zakonom i ovim općim aktima, ponudit
će se sklapanje ugovora o radu, u roku od 15 dana od dana stupanja na snagu
navedenih općih akata.

Članak
79.

Ovaj Statut stupa na snagu
nakon dobivanja suglasnosti Vlade Republike Hrvatske, danom objave u »Narodnim
novinama«.

Klasa: 602-01/03-01/0282

Urbroj: 532-06/1-03-2

Zagreb, 8. srpnja 2003.

Predsjednik
Upravnoga vijeća
**Miron Nevistić, dipl. inž. građ.,** v. r.

Statut, NN 139/2003-2037